Ma se slim truuk om kleuter tevrede te houFuki Sato (Foto: Neji Sato/Twitter) Dié ma het ŉ slim plan beraam om seker te maak haar kleuter bly tevrede – selfs al sou sy vinnig uit die vertrek wou verdwyn. Fuki Sato van Japan word geloof vir haar plan om te verhoed dat haar kleuterseuntjie begin huil. “Dis moeilik, want my eenjarige huil sodra hy nie meer sy ma kan sien nie,” het Neji Sato, Fuki se man, op Twitter gesê. Fuki het ŉ lewensgrootte kartonuitknipsel van haarself laat maak en los dit nou in die vertrek sodat haar kleuter kan dink sy is nog steeds daar. Die egpaar het verskillende kartonuitknipsels van Fuki laat maak – een waar sy regop staan en ŉ ander waar sy byvoorbeeld kniel. Neji het gesê dit duur gewoonlik 20 minute voor hul seuntjie agterkom dis nie regtig sy ma nie. Hy het ook ‘n video gedeel om te wys hoe die ma stilletjies verdwyn en haar “plaasvervanger” sy doel dien. 結果、20分くらい気づかれず。これはたまには役立つかも… このパネルは、ビッグダミー（スーパーとかにある巨大なパネル）など、販促物をつくってるリンクスさんにお願いして、「ビッグマミー」をつくってもらいました????https://t.co/zLfGDZpiPa pic.twitter.com/zp5qiyqoRq — 佐藤ねじ????ブルーパドル (@sato_nezi) December 8, 2019